Fizz Fairuz

Dato' Mohd. Fairuz Zainal Abidin atau lebih dikenali sebagai Fizz Fairuz (lahir 22 Oktober 1979) merupakan seorang pelakon, ahli perniagaan, pengarah, penerbit dan penyampai radio Malaysia.Zaidi Mohamad (16 April 2016). Fizz Fairuz akur putaran hidup Berita Harian. Dicapai pada 25 September 2018. Beliau memulakan kerjaya awal sebagai pelagak ngeri, kemudiannya memulakan kerjaya lakonan profesional dengan Dua Hati. Namanya mula dikenali selepas memegang watak Aidil dalam drama bersiri Nur Kasih gandingan bersama Tiz Zaqyah. 

Selain peranan lakonan di televisyen, Fizz juga terkenal dengan peranan filem termasuk Anak Halal (2007), Syurga Cinta (2009), Nur Kasih The Movie (2011), Jiwa Taiko (2012) dan Hantu Kapcai (2012), Gila-Gila Remaja 2 (2013), Mat Tudung (2014) dan Dollah Superstar (2014), Cicakman 3 (2015), Munafik (2016-18) dan Mat Tudung Begins (2023)Fizz Fairuz akui susah nak dapat watak utama Astro Awani (27 Julai 2018). Dicapai pada 25 September 2018. Fizz juga pernah memenangi anugerah Pelakon Lelaki Popular di Anugerah Bintang Popular Berita Harian 2011, setelah 3 kali tercalon sejak 2009. Selain itu, beliau turut menyumbang kepada kemajuan dan infrastruktur di negeri kelahirannya, Pahang Darul Makmur.Tourism efforts by actor Fizz Fairuz lead to Datukship New Straits Times. Dicapai pada 27 September 2018.

Fizz merupakan pengasas syarikat Rainmaker Creation Sdn. Bhd. yang mengkhususkan pengurusan dan penganjuran acara. Beliau berkahwin dengan pelakon Almy Nadia pada 2014 dan hasil perkahwinannya, beliau dikurniakan tiga orang cahaya mata dan satu anak angkat.

Kehidupan awal
Fizz dilahirkan pada 22 Oktober 1979 di Raub, Pahang dan mempunyai adik-beradik seramai 9 orang. Beliau merupakan anak keempat. Beliau menerima pendidikan awal dan seterusnya di peringkat menengah, Fizz berkelulusan Sijil Pelajaran Malaysia (SPM).

Kerjaya

2006–2010: Permulaan kerjaya
Beliau mula berkecimpung dalam bidang seni sebagai pelakon lagak ngeri dalam beberapa produksi drama dan filem. Dari situ, beliau diasah menjadi pelakon terkenal dan membintangi filem pertamanya, Castello arahan Bade Hj. Azmi, lakonan Rosyam Nor yang ditayangkan pada 5 Januari 2006. Drama pertama lakonan Fizz ialah Dua Hati yang dibintangi oleh Linda Rafar dan Jue Aziz.2 Hati duga kesetiaan persahabatan  Utusan Malaysia (22 Julai 2006). Diperoleh pada 28 September 2017.

Orang Minyak arahan Jamal Maarif dan CK Karan, menyaksikan Fizz menjayakan watak sebagai Munir. Filem ini ditayangkan pada 25 November 2007, dan merupakan satu kegagalan komersial.Orang Minyak: The Oily Man haunt Malaysian cinemas again after decades Screen Anarchy (22 Oktober 2007). Diperoleh pada 28 September 2010. Fizz kemudiannya memegang watak sebagai Lut dalam filem drama aksi Anak Halal arahan Osman Ali lakonan Farid Kamil, Maya Karin dan Fasha Sandha yang ditayangkan pada 13 Disember 2007.Wanda Idris (17 Julai 2006). Anak Halal papar gejala sosial masyarakat  Utusan Malaysia. Dicapai pada 18 Mac 2014. 

Pada tahun 2008 sahaja, Fizz Fairuz tidak berlakon filem, sebaliknya lebih fokus kepada drama dan telefilem. Beliau berlakon bersama Emelda Rosmila yang melakonkan dua watak dalam drama Kekasihku Seru. Dalam drama ini, beliau menjayakan watak sebagai Rashad yang baru sahaja kehilangan isteri dan anaknya dalam kemalangan jalan raya. Selepas Kekasihku Seru, Fizz menjayakan watak sebagai Umar dalam drama Akukah Tanggang? lakonan Adi Putra yang memulakan tayangan perdana di Slot Lagenda TV3 pada 28 Julai 2008. Ia turut dibintangi oleh Fasha Sandha, Aida Radzwill, Jalaluddin Hassan, Wan Hanafi Su, Almy Nadia dan Fauziah Nawi.Akukah Tanggang & Mahsuri bakal ditayangkan di TV3 Sensasi Selebriti (22 Julai 2008). Diperoleh pada 17 Ogos 2015.

Satu-satunya filem lakonan Fizz dalam tahun 2009 ialah Syurga Cinta arahan Ahmad Idham lakonan Awal Ashaari dan Heliza Helmi. Sepanjang 2009, beliau lebih banyak berlakon drama dan telefilem.

Beliau kembali bekerja di bawah arahan Idham menerusi filem Niyang Rapik yang turut dibintangi oleh Kamal Adli dan Liyana Jasmay; Fizz menjayakan watak sebagai Zack.Pengalaman tiga pelakon Niyang Rapik  Utusan Malaysia (22 Februari 2010). Dicapai pada 22 Februari 2010. Beliau mencapai kejayaan berganda menerusi drama Nur Kasih arahan Kabir Bhatia lakonan bersama Remy Ishak dan Tiz Zaqyah.Drama Nur Kasih Ditonton 5 Juta Orang . mStar Online. December 1, 2009. Retrieved 5 Disember 2009. Dalam drama ini, Fizz memegang watak Aidil, seorang lelaki yang menjadi impian setiap gadis untuk menjadi isterinya dan mempunyai keperibadian yang tinggi dan sangat bertanggungjawab. Aidil juga ialah seorang anak dan abang yang sangat mengutamakan keluarga dan sanggup mengetepikan kebahagiaan diri sendiri demi untuk keluarganya. Beliau kembali menjayakan watak lakonannya dalam filem Nur Kasih The Movie yang ditayangkan pada 19 Mei 2011.Trailer pertama Nur Kasih The Movie. rotikaya. 17 December 2010. Retrieved 27 January 2011.

2011–2014: Kejayaan awal
Pada 19 Jun 2011, Fizz menjadi pelakon utama bersama Fathia Latiff yang memegang watak Amni Sorfina dalam drama adaptasi novel karya Nurull Halawati, Stanza Cinta. Beliau menjayakan watak sebagai Taufiq.Poise and polish The Star Online (12 Julai 2011). Diperoleh pada 16 Oktober 2011. Sepanjang 2011, Fizz berlakon dalam lima telefilem, antaranya ialah Mencari Bidadari dan Langkah Bendul.

Tahun 2012 menjadi tahun kecemerlangan Fizz dalam kerjaya filemnya, dengan keluaran enam filem cereka yang ditayangkan. Yang pertama daripada keenam-enam filem ini ialah drama komedi romantik Cinta Kura-Kura lakonan bersama Tiz Zaqyah, Aeril Zafrel dan lakonan suara Zizan Razak.  Fizz memegang watak sebagai Fadzly, seorang pemilik kedai haiwan peliharaan. Teknologi CGI 3D Dalam Filem Cinta Kura Kura . Murai. 11 November 2011. Retrieved 19 November 2011. Persembahan beliau dalam filem ini melayakkan Fizz menerima pencalonan kategori Anugerah Penjahat Terhebat di Anugerah Blokbuster 2013. Dalam filem drama aksi Jiwa Taiko arahan Osman Ali, Fizz memegang watak sebagai Freez, rakan karib Firman lakonan Remy Ishak. Filem yang pada asalnya menggunakan tajuk Bara Jiwa sebelum bertukar tajuk kepada Jiwa Taiko ditayangkan pada 14 Jun 2012. Beliau seterusnya menjayakan watak Johan dalam filem drama fantasi biografi 29 Februari arahan Edry Abdul Halim lakonan Remy Ishak yang mengisahkan Budi yang lahir pada tarikh keramat tahun lompat 29 Februari. Mohd al-Qayum Azizi daripada mStar Online memuji penerapan filem-filem arkib dalam filem ini walaupun tidak sempurna.'29 Februari' Tiada Kaitan Dengan Patriotik, mStar Online, 29 Ogos 2012. Dicapai pada 3 Sep 2012. 

Fizz kemudian berlakon bersama Zizan Razak dan Remy Ishak dalam filem aksi komedi arahan Ghaz Abu Bakar, Hantu Kapcai yang mana beliau memegang watak sebagai Ibrahim, rakan karib Ajib lakonan Zizan. Filem ini merupakan kejayaan komersial.

Selain itu, Fizz menjayakan peranan pembantu dalam filem arahan V. Nagaraj lakonan Hairul Azreen dan Faralyna Idris, Gila-Gila Remaja 2, kesinambungan daripada filem 1985, Gila-Gila Remaja arahan Allahyarham Hussein Abu Hassan lakonan Faizal Hussein. Beliau memegang watak Haikal, abang sulung Lisa lakonan Faralyna.Nurezzatul Aqmar Mustaza (23 Mac 2013). Gila-Gila Remaja 2 ala Bollywood Sinar Harian. Diperoleh pada 10 April 2018. Filem ini turut dibintangi oleh Taiyuddin Bakar, dan Bella Dally.

Beliau kemudian muncul dalam filem Mat Tudung arahan Waan Hafiz yang dibintangi oleh Nelydia Senrose dan Izzue Islam, Fizz melakonkan watak Johari/Johanna. Filem ini mengisahkan seorang mat rempit bernama Johari yang telah jatuh cinta kepada gadis bertudung yang sukar didekati bernama Zizie lakonan Nelydia. Filem ini ditayangkan pada 28 Julai 2014 serta diterbitkan oleh Showbiz Productions.

Bersama Lisa Surihani, beliau membintangi filem seram suspens-seram arahan Jason Chong, Dendam Orang Mati, memegang watak sebagai Shahrul.Dendam Orang Mati : Lisa Surihani Atau Fizz Fairuz Yang Psycho? Oh Bulan!. 8 Oktober 2014. Filem ini menerima ulasan positif daripada pengkririk filem.

2015–kini: Pengiktirafan meluas
Fizz menjayakan dua watak, iaitu Inspektor Adam dan SuperBro dalam filem aksi komedi adiwira Cicakman 3 arahan bersama Yusry KRU dan Ghaz Abu Bakar. Filem yang mula ditayangkan di pawagam pada 12 Mac 2015 ini turut dibintangi oleh Zizan Razak dan Lisa Surihani. Fizz berkata mengenai watak lakonannya: "Saya memang sudah lama idamkan untuk terlibat dalam filem adiwira seperti ini. Watak saya terlibat dalam banyak konflik yang melibatkan perasaan. Apa yang boleh saya cakap memang agak meletihkan tetapi saya seronok kerana saya telah melepaskan beberapa tawaran lakonan demi watak Inspektor Adam."Haryati Karim (22 Februari 2014). Cicakman 3 penuh konflik  Kosmo!. Diperoleh pada 28 Oktober 2014.

Bekerja di bawah arahan Syamsul Yusof, Fizz memegang watak Ustaz Azman, rakan karib Ustaz Adam lakonan Syamsul dalam filem seram pecah panggung Munafik yang ditayangkan pada 25 Februari 2016. Filem ini menyaksikan beliau digandingkan bersama Nabila Huda selepas berlakon bersama dalam filem Bisikan Syaitan (2013). Selain itu, beliau juga berlakon dalam dua drama televisyen, Inikah Cinta lakonan Niezam Zaidi dan Farah NabilahDrama INIKAH CINTA Lakonan Farah Nabila & Niezam Zaidi Sensasi Selebriti (12 Februari 2016). Dicapai pada 12 Februari 2016. serta Singgahsana Cinta lakonan Ana Dahlia dan Dazrin Kamarudin.Dugaan Bermadu Dalam Drama Bersiri “Singgahsana Cinta”, di TV1 RTM (5 Januari 2017). Dicapai pada 5 Januari 2017.

Fizz berlakon di samping Ayda Jebat dan Redza Rosli dalam drama Ku Kirim Cinta arahan Raja Ahmad Alauddin. Dalam filem seram psikologi Hospital arahan Azaromi Ghozali, beliau melakonkan watak doktor pakar bernama Farid. Shazryn Mohd Faizal daripada mStar Online melihat filem ini tidak diperkuat seperti mana sepatutnya ia dilakukan.Shazryn Mohd Faizal (17 April 2017). Kelemahan Lakon Layar Punca Kekeliruan 'Hospital' - Wayang.  mStar Online. Diperoleh pada 1 Mei 2017. Beliau dikhabarkan bakal menghasilkan semula filem Nur Kasih The Movie sebagai karya sulungnya.

Fizz memegang watak sebagai Raizal dalam drama Cinta Tiada Ganti lakonan Addy Ashraf dan Nelydia Senrose. Drama yang diadaptasi dari drama Filipina, Sana'y Wala Nang Wakas, mengisahkan percintaan Ara dan Mukhriz yang penuh dengan liku akibat dosa lampau ibu bapa mereka.(12 Julai 2018). Cubaan cetus fenomena Harian Metro. Diperoleh pada 27 Julai 2018. Beliau kembali menjayakan peranannya sebagai Azman dalam kesinambungan filem Munafik, Munafik 2 yang ditayangkan pada 30 Ogos 2018.

Menerusi drama Kamar Kamariah arahan Raja Ahmad Alauddin, beliau memegang watak sebagai Murad, seorang pemuda yang dipaksa berkahwin dengan Kamariah lakonan Nabila Huda. Pelakon lain yang terlibat termasuk Syafie Naswip, Tasha Shilla dan Aidil Aziz.Menyerlah watak hitam Harian Metro. Dicapai pada 30 April 2019.

Beliau kini sedang mempersiapkan filem pertama terbitannya yang bergenre kerohanian. Untuk projek ini, beliau bekerjasama dengan Syamsul Yusof dan penggambaran dijangka bermula pada Oktober.Syanty Octavia Amry (19 Julai 2019). Fizz Fairuz cari kesesuaian Harian Metro. Dicapai pada 20 Julai 2019.

Aktiviti
Selain kerjaya lakonan, Fizz juga bergiat aktif mempromosikan kebudayaan di negeri kelahirannya, Pahang Darul Makmur. Beliau juga menganjurkan acara dan konsert menerusi syarikat pengurusan acara miliknya, Rain Maker Creations Sdn. Bhd. bagi mempromosikan semuanya berkaitan dengan Pahang. Ditanya mengenai hasil kerja keras beliau bagi mempromosikan Pahang hingga dikurniakan gelaran Datuk, Fizz berkata: "Saya berasal dari Raub, mungkin orang tidak menyedari hal ini tetapi saya telah melakukan banyak kerja untuk mempromosikan pelancongan dan budaya Pahang selain menjadi ikon Jabatan Pengangkutan Jalan (JPJ) Pahang. Saya harap masyarakat memahami mengapa saya diberi pengiktirafan ini."

Kehidupan peribadi
Fizz mendirikan rumah tangga bersama pelakon Almy Nadia pada 26 April 2014. Majlis akad nikah berlangsung di Masjid Balik Pulau, Kampung Pondok Upeh. Mereka dinikahkan dengan sekali lafaz oleh Pendaftar Kanan Perkahwinan, Penceraian dan Rujuk Negeri Pulau Pinang, Norzli Mat pada kira-kira jam 5 petang. Mereka dikurniakan tiga anak perempuan, Afrina Arianna, Afrina Aurora dan Afrina Ayra, dan satu anak angkat, Afrina Darwisyah.

Bapanya, Zainal Abidin Akih meninggal dunia di Pusat Perubatan Universiti Malaya (PPUM) pada 6 Mei 2008 akibat pelbagai masalah kesihatan pada usia 65 tahun."Bapa Fizz Fairuz meninggal dunia". Utusan Malaysia. 7 Mei 2008. Dicapai pada 18 Oktober 2010."Actor Fizz Fairuz's father dies". The Star Online. 7 Mei 2008. Dicapai pada 18 Oktober 2010.

Fizz juga mempunyai hobi bermain bola sepak. Ketika berusia 17 tahun pada tahun 1996, beliau pernah mengalami kecederaan di lutut semasa latihan bagi pemilihan pemain di Sukan Malaysia (SUKMA).

Sekitar 2015, beliau dikaitkan dengan seorang pelakon baru, Fara Mendoza. Bagaimanapun, Fizz menjelaskan beliau tidak mengenali atau pernah bertemu dengan Fara berhubung namanya dikaitkan dengan paparan skrin mesej perbualan menerusi laman sosial WeChat.

Pada 7 April 2019, Fizz mengambil tindakan undang-undang terhadap beberapa individu yang mengaitkannya dengan isu khalwat di Pulau Perhentian, Terengganu. Beliau membuat laporan polis pada 16 April di Ibu Pejabat Polis Daerah (IPD) Sentul berhubung akaun media sosial yang didakwa memfitnah beliau berkhalwat. Beliau mendakwa sudah mengenal pasti 70 peratus daripada identiti pemilik akaun Instagram yang mengaitkan dirinya dengan individu bergelar Datuk Seri yang ditangkap berkhalwat di Pulau Perhentian.

Filemografi

Radiografi

Radio
 Tahun Tajuk Stesen 19 Januari 2024 – 18 Julai 2025 Morning Morning Suria Suria

Anugerah dan pencalonan
TahunAnugerahKategoriKarya tercalonKeputusan 2009 Anugerah Skrin ke–13 Pelakon Lelaki Terbaik – Drama Tak Serupa Tapi Sama 2010 <center>Anugerah Bintang Popular Berita Harian ke-23Pelakon TV Lelaki Popular rowspan="3"   <center>Anugerah Bintang Popular Berita Harian ke-24Pelakon TV Lelaki Popular 2011 <center>Anugerah Bintang Popular Berita Harian ke-25 2015 <center> Festival Filem Malaysia ke–27 Pelakon Pembantu Lelaki Terbaik Dollah Superstar 2019 <center> Anugerah Skrin ke–24 Pelakon Lelaki Terbaik Drama Rantaian Kamar Kamariah 2024 <center> Anugerah Bintang Popular Berita Harian ke-36 Aktor Filem Popular   

 Penghargaan 
Pada 27 Januari 2018, Fizz menjadi salah seorang daripada 197 penerima darjah kebesaran dan pingat sempena istiadat Memuliakan Ulang Tahun Keputeraan Sultan Pahang di Istana Abu Bakar yang dikurniakan Darjah Indera Mahkota Pahang (DIMP) yang membawa gelaran Dato’.Nor Fatihah Ismail (27 Januari 2018). Fizz Fairuz dapat gelaran Dato' Kosmo!. Dicapai pada 28 Januari 2018.

Penghargaan Malaysia

50px Darjah Indera Mahkota Pahang (DIMP) - Dato’

Rujukan 

Pautan luar





Kategori:Kelahiran 1979
Kategori:Orang hidup
Kategori:Orang dari Pahang
Kategori:Pelakon lelaki Malaysia
Kategori:Pelakon lelaki Malaysia abad ke-21
Kategori:Orang Malaysia berketurunan Melayu
Kategori:Muslim Malaysia
Kategori:Pelakon filem Malaysia
Kategori:Pelakon televisyen Malaysia
Kategori:Ahli perniagaan Malaysia
Kategori:Pengarah filem Malaysia
Kategori:Penerbit filem Malaysia
Kategori:Penyampai radio Malaysia
2019